Kalson viilutehdas

Kalson viilutehdas on UPM Plywood Oy:n Kouvolan Vuohijärvellä sijaitseva sorvattua kuusiviilua valmistava tehdas.

Karl Grahnin omistama Kalso Oy rakensi Vuohijärvelle vuonna 1934 sahan ja vaneritehtaan. Kuusiviilun valmistuskokeilut alkoivat 1974 ja varsinainen viilun tuotanto alkoi 1979. Tehdas siirtyi 1986 Kalso-Teollisuus Oy:n omistukseen kun tehtaan omistanut Grahn-konserni teki konkurssin. Vuonna 1993 tehdas siirtyi Kymmene Oy:lle ja vuonna 1998 tehdas tuli osaksi UPM-Kymmene konsernia.

Kalson viilutehtaan tuotantokapasiteetti on nykyisin 80 000 kuutiota kuusiviilua vuodessa ja tehtaalla on henkilöstöä 120. Tuotanto menee pääasiassa parkettiteollisuuteen parketin taustaviiluksi.

Lähteet 

UPM
Kouvolan rakennukset ja rakennelmat